Patinský kanál

Patinský kanálNázvy vodných tokov. Bratislava: Úrad geodézie, kartografie a katastra Slovenskej republiky. Dostupné online   [cit. 2022-10-03]. je kanál v regióne Podunajsko, na území obcí Martovce, Hurbanovo, Svätý Peter, Komárno, Iža, Chotín, Marcelová, Patince v okrese Komárno v Nitrianskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Ústi do Dunaja. Má dĺžku . Rád toku II. 

Začiatok
Začína sa v  v juhovýchodnom priestore územia obce Martovce, v poľnohospodárskom extraviláne, vo východnej časti poľa Ostrov.

Opis toku
Patinský kanál tečie od začiatku juhovýchodným smerom územím Martoviec, mení smer na východný až severovýchodný, v  preteká cez obecnú hranicu medzi obcami Martovce a Hurbanovo, stáča sa na juh až juhozápad, v  priberá pravostranný prítok Vraní kanál, v  priberá ľavostranný prítok Vécky kanál, pravým brehom obmýva pole Pri Nitre, mení smer na juhovýchod, v pravom uhle mení smer na juhozápad, pokračuje v priamke cez pole Hurbanovská sihoť, v  preteká cez obecnú hranicu medzi obcami Hurbanovo a Svätý Peter, vteká na územie obce Svätý Peter, v  priberá ľavostranný prítok Holanovský kanál, rozvetvením z Patinského kanála odbočuje Zámocký kanál, v  priteká na obecnú hranicu medzi obcou Svätý Peter a mestom Komárno, v priamke pokračuje po tejto hranici juhovýchodným smerom, v  podteká cestu a hneď už na území mesta Komárno aj železnicu z Komárna do Hurbanova, v  priberá pravostranný prítok Motúzový kanál, v severovýchodnej oblasti Ďulovho Dvora, mestskej časti Komárna, mení smer na východ, vteká na obecnú hranicu medzi Komárnom a obcou Iža, tečie po tejto hranici a od trojchotárnika sleduje obecnú hranicu medzi obcou Iža a obcou Chotín, v  priberá ľavostranný prítok Hurbanovský kanál, tečie po hranici medzi Ižou a Marcelovou, v  priberá ľavostranný prítok Oblúk, preteká juhovýchodným smerom po území obce Marcelová a priberá pravostranný prítok Ižiansky kanál, vteká na územie obce Patince a obteká severovýchodný okraj intravilánu Patiniec, tečie juhovýchodným smerom cez extravilán, podteká cestu z Komárna do Radvane nad Dunajom, tesne pred dunajskou hrádzou v  priberá bezmenný pravostranný prítok,
v  juhovýchodne od intravilánu Patiniec ústi do Dunaja ako jeho ľavostranný prítok.Geografické názvy okresu Komárno A20 Geografické názvoslovné zoznamy OSN - ČSFR. Bratislava: Slovenský úrad geodézie a kartografie, P-380/1991 z 26.7.1991. 74 s. S. 21, 22, 33, 54, 58, 60. ISBN 80-85672-13-8.

Patinský kanál patrí do okresu Komárno v Nitrianskom kraji. Nachádza sa v geomorfologickom celku Podunajská rovina.KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na   [cit. 2022-09-28Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 141. 079-902-87 NVA (identifikačný kód tlačoviny z obdobia pred ISBN) Dôležitejšie prítoky: Vraní kanál, Vécky kanál, Holanovský kanál, Motúzový kanál, Hurbanovský kanál, Oblúk, Ižiansky kanál.Priebeh Patinského kanála v Základnej báze údajov geografického informačného systému ZB GIS. Dostupné on-line na   [cit. 2022-09-29] Patinský kanál v časti svojho toku tečie v riečisku pôvodného toku Žitavy.

 Pôvod názvu   
Názov vodného toku Patinský kanál má pôvod v názve obce Patince. Z toponyma Patince bolo po pridaní formantu -ský a po kombinácii so všeobecným podstatným menom kanál s významom umelý vodný tok, spravidla so spevnenými bokmi utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Patinský kanál ako súčasť veľmi početnej skupiny názvov v slovenskej toponymii, najmä hydronymii. 

Názov obce Patince s písomne doloženými  záznamami 1260 Poch, 1268 Poth, 1464 Path, 1956 Patince má pôvod v historickom apelatíve pat, pata vo význame upravená tenšia hrada, ktorou sa uzatvára brána alebo vráta prenesene závora z upravenej väčšej hrady, ktorá sa prekladá cez cestu, aby sa tak zabránilo povozom ďalej postupovať po ceste, ktoré bolo rozšírené formantom -ince. Názov vznikol na strategickom mieste pri sútoku Starej Žitavy a Dunaja. Porovnaj aj názov obce Pata. Nemožno úplne vylúčiť ani pôvod z osobného mena Pata, aj keď je to menej pravdepodobné.Rudolf Krajčovič: Z lexiky stredovekej slovenčiny s výkladom názvov obcí a miest (46). In: Kultúra slova, Jazykovedný ústav Ľ. Štúra SAV a Jazykový odbor Matice slovenskej, Bratislava, 2014, ročník 48, č. 4, ISSN 0023-5202. S. 217, 218. Dostupné online  [cit. 2022-10-04.]
Názov vodného toku bol štandardizovaný v roku 1978Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Západoslovenský kraj. Slovenský úrad geodézie a kartografie, č. P-108/1978 z 30.3.1978, Kartografické informácie 10. 122 s. S. 78. Bratislava 1979. 79-904-79 (identifikačný kód tlačoviny z obdobia pred ISBN)..
V priestore slovenskej hydronymie vodných tokov hydronymum Patinský kanál je jedinečným hydronymom (október 2022).

 Referencie 


Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine 
Kategória:Martovce
Kategória:Hurbanovo
Kategória:Svätý Peter (okres Komárno)
Kategória:Iža
Kategória:Chotín
Kategória:Patince
Kategória:Marcelová